|  |  |
| --- | --- |
|  |  |
| ettekirjutusTallinn | 20.03.2019 nr 7.2-6.2/696 |

Päästeameti Põhja päästekeskus teostas 26.02.2019 paikvaatluse Tallinn, Õismäe tee 90 korteriühistu hoones, aadressil Õismäe tee 90, Tallinn, Harju maakond, mille käigus tuvastati tuleohutusnõuete rikkumised, mis on kirjeldatud paikvaatluse protokollis nr 7.2-5.2/691-2.

Juri Marinets, Päästeameti Põhja päästekeskuse ohutusjärelevalve büroo juhtivinspektor, võtnud aluseks korrakaitseseaduse § 28 lg 1 ja lg 2 ning hinnanud haldusmenetluse käigus kogutud tõendeid ja välja selgitatud täiendavaid asjaolusid

**otsustas:**

anda käesoleva haldusakti adressaadile – Tallinn, Õismäe tee 90 korteriühistule (80027042) – järgmised ettekirjutused , mis tuleb täita määratud tähtajaks:

**1. Tagada hoonesse paigaldatud hädavalgustussüsteemi (avariivalgustus) hooldustoimingud ning kajastada need vastavalt kehtivatele nõuetele.**

**Põhjendus:** *haldusmenetluse käigus teostatud paikvaatlusel tuvastati, et hoonesse on paigaldatud hädavalgustussüsteem,* *mis on osaliselt demonteeritud ja ei ole töökorras. Evakuatsioonivalgustus puudub (sh valgustatud ohutusmärgid). Kohapeal puudus süsteemi hooldustoiminguid kajastav dokumentatsioon ning seetõttu ei ole hooldustoimingute teostamine süsteemile tõendatud.* *Tuleohutussüsteemide elektritoide on tagamata kahest sõltumatust, automaatse ümberlülitamise (RLA) võimalusega elektriallikast .*

*Tuleohutuse seaduse (TuOS)§ 30 lg 1 p 5 kohaselt loetakse turvavalgustust (sh hädavalgustussüsteem) tuleohutuspaigaldiseks, mille omaniku kohustuseks on tagada paigaldise korrashoid ning katkematu toimepidevus, korraldada paigaldise kontrolli ja hooldust ning omada selle kohta dokumentatsiooni (TuOS § 31 punktid 1-3).Tuleohutuse seaduse § 27 kohaselt tuleb paigaldise hooldamisel ja kontrollimisel juhinduda tootja kasutusjuhendist ja õigusaktidest. Siseministri 30.märtsi 2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ §3 lg 2 p4 kohaselt peab tulekahju puhkemisel ehitisest olema tagatud ohutu evakuatsioon ning §3 lg 3 kohaselt peavad olulised tuleohutusnõuded olema täidetud kogu ehitise kasutusea vältel. Ehitise vastavus olulistele tuleohutusnõuetele loetakse tõendatuks kui tulekahju puhkemise korral on arvestatud inimeste ohutusega ja vara-või keskkonnakahju minimeerimisega ning kui ehitis vastab mh asjakohasele standardile (määrus nr 17 § 3 lg 4 p 3). Eesti StandardEVS 812-8:2011 Ehitiste tuleohutus. Osa 8: Kõrghoonete tuleohutus p8.7.2 kohaselt teostatakse kõrghoonete hädavalgustuse (turvavalgustus) hooldus asjakohase standardi nõuete alusel. Hädavalgustussüsteemi paigaldamise eesmärgiks on normaalvalgustuse toitepinge katkemise korral tagada koheselt, automaatselt ja vajalikuks ajaks valgustus määratletud alal. Nõuete täitmata jätmise korral ei ole ehitise vastavusolulistele tuleohutusnõuetele, tagatud hädavalgustuse töökindlus ning ohutu ja kiire evakuatsioon hoonest.*

**Alus:** tuleohutuse seadus§ 27,§ 30 lg 1p 5ja § 31 punktid 1-3; siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2; § 41 lg 2; § 3 lg 2p 4, §3 lg 3, § 3 lg 4 p 3

**Täitmise tähtaeg : 01.12.2020**

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 1000,00 (üks tuhat) eurot.**

**2. Taastada tuletõrje voolikusüsteemi töökord ning tagada nõuetekohasus (kontroll ja hooldus vastavalt kehtivale õiguslikule regulatsioonile).**

**Põhjendus:** *haldusmenetluse käigus teostatud paikvaatlusel tuvastati, et hoonesse on paigaldatud tuletõrje voolikusüsteem. Tuletõrje voolikusüsteem ei ole töökorras*. *Hoones puudub tuletõrje vooliku- ja suitsutõrjesüsteemi indikatsiooni- ja juhtimistabloo. Paikvaatluse käigus ei esitatud tuletõrje voolikusüsteemi ümberehitamise kohta dokumentatsiooni, mille alusel oleks võimalik tuvastada süsteemi nõuetele vastavus. Tuleohutuse seaduse § 3 lg 1 p 1 kohaselt on isik kohustatud järgima tuleohutusnõudeid ning § 3 lg 1 p 4 kohaselt tagama ehitises nõutavate päästevahendite ja tuleohutuspaigaldiste olemasolu ja korrashoiu. Tuleohutuse seaduse § 30 lg 1 p 8 kohaselt on tuletõrje voolikusüsteem tuleohutuspaigaldis. Tuleohutuse seaduse § 31 kohaselt peab tuleohutuspaigaldise omanik tagama tuleohutuspaigaldise korrashoiu ja katkematu toimepidevuse, korraldama ettenähtud juhtudel tuleohutuspaigaldise vaatlust, kontrolli ja hooldust ja peab omama dokumentatsiooni tuleohutuspaigaldise ja selle kontrolli ning hoolduse kohta. Voolikusüsteemi korrashoid tagatakse süsteemi regulaarse vaatluse, kontrolli ja hooldusega ning tulemused fikseeritakse kirjalikku taas esitamist võimaldavas vormis. Siseministri 30. augusti 2010 määruse nr 39 „Nõuded tulekustutitele ja voolikusüsteemidele, nende valikule, paigaldamisele, tähistamisele ja korrashoiule“ § 16 lg 1 kohaselt vaatab omanik üks kord kvartalis üle voolikusüsteemi seisukorra, § 17 lg 1 järgi juhindutakse voolikusüsteemi kontrollimisel ja hooldamisel standardiseeria EVS-EN 671 nõuetest ning voolikusüsteemi juurde kuuluvate osade tootjapoolsetest juhistest. Tuletõrje voolikusüsteemi nõuetekohasuse tagamata jätmisega eiratakse seadusest tulenevaid nõudeid ning tulekahju puhkemise korral võib tekkida reaalne oht isikute elule ja varale.*

*Tuletõrje voolikusüsteemi paigutus peab võimaldama seda kasutada esmase tulekustutusvahendina hoone kasutaja poolt , samuti rahuldama päästetööde teostamise nõudeid.*

**Alus:** tuleohutuse seaduse § 3 lg 1 p 1 ja p 4; § 30 lg 1 p 8; § 31, siseministri 30.08.2010 määrus nr 39 „Nõuded tulekustutitele ja voolikusüsteemidele, nende valikule, paigaldamisele, tähistamisele ja korrashoiule“ § 16 lg 1; § 17 lg 1

**Täitmise tähtaeg : 01.12.2020**

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 1000,00 (üks tuhat) eurot.**

**3. Varustada hoone korrustel asuvad ja tähistamata evakuatsioonipääsude uksed nõuetekohase evakuatsioonimärgistusega.**

**Põhjendus:** *haldusmenetluse käigus teostatud paikvaatlusel tuvastati, et hoone evakuatsioonipääsud korrustel on osaliselt tähistamata nõuetekohase evakuatsiooni-märgistusega. Tuleohutuse seaduse § 3 lg 1 p 1 kohaselt on isik kohustatud järgima tuleohutusnõudeid. Tuleohutuse seaduse § 3 lg 1 punkti 6 kohaselt on isik kohustatud tagama ohutu evakuatsiooni. Tuleohutuse seaduse § 6 lg 2 kohaselt ehitises, kus on nõutud rohkem kui üks evakuatsiooni- või hädaväljapääs ning evakuatsioonitee, tuleb need tähistada vastava tuleohutusmärgiga. Siseministri 30. märtsi 2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2 sätestab, et enne käesoleva määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, peab evakuatsioonile kehtestatud nõuete osas vastama määruse 6. peatükis sätestatud nõuetele, arvestades § 3 lõikes 4 sätestatut. Sama määruse § 45 lg 2 p 1 sätestab, et evakuatsioonitee peab olema kergesti tuvastatav, tähistatud vastava märgistusega, lihtsalt juurdepääsetav ja kasutatav. Evakuatsioonipääsu nõuetekohase tähistusega tagatakse ehitisest kiire ja ohutu evakuatsiooni võimalikkus.*

**Alus:** tuleohutuse seadus §3 lg 1p 1, p 6, §6 lg 2; siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2; § 41 lg 2; § 45 lg 2 p 1

**Täitmise tähtaeg : 01.12.2019**

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 1000,00 (üks tuhat) eurot.**

**4. Tagada hoones nõuetekohaste tuletõkkesektsioonide moodustamine.**

***Põhjendus:*** *haldusmenetluse käigus teostatud paikvaatlusel tuvastati, et hoones pole vastavalt Siseministri 30.03.2017 määrusele nr 17 „Ehitisele esitatavad tuleohutusnõuded ja nõuded tuletõrje veevarustusele“ ja Eesti standardile EVS 812-8:2011 moodustatud tuletõkkesektsioone (ustel puuduvad tähised selle kohta, et uksed vastavad tuletõkkeuste , puuduvad tuletõkkeuksed, läbiviigud nõuetekohaselt täitmata). Määruse § 11 lg 1 ja lg 2 järgi jaotatakse hoone tuletõkkesektsioonideks selliselt, et tulekahju ühes tuletõkkesektsioonis põhjustaks võimalikult vähe ohtu hoonele, inimestele, varale või keskkonnale ning kahju piirduks selle tuletõkkesektsiooniga, milles tulekahju alguse sai. Tuletõkkesektsioon moodustatakse seintest, põrandatest, lagedest, sealhulgas vahelagedest, katuslagedest, ripplagedest, ustest, akendest, tuletõkkeklappidest, läbiviigu tihenditest ja teistest hoone osadest. Standardis EVS 812-8:2011 on välja töötatud lahendused, mille järgi olemasolevates kõrghoonetes tuletõkkesektsioonid moodustatakse. Vastavalt standardis olevale punktile 11.1.1 varustatakse tuletõkkeustega järgmised hooneosad:*

* *Suitsuvaba trepikoda – EI30*
* *Liftišahti ees olev ruum – EI30*
* *Tehnilised ruumid – EI30 (peakilbiruum, suitsutõrjeseadmete ruumid ,automaatse tulekahjusignalisatsioonisüsteemi ruum*
* *keldrikorrusel asuvad hoiuruumid EI60*

*Ülalnimetatud tingimuste mittetäitmise korral tuleb kõik ülalmainitud uksed taastada*

*ehitamise ajal kehtinud standardite nõuete kohaselt. Evakuatsiooniteel olevad uksed varustatakse tihendite ja sulguritega. Klaasitud ustel tuleb kasutada sardklaasi, mis rahuldab vähemalt klassi E30 nõudeid.*

*Tuleohutuse seaduse § 3 lg 1 p 1 järgi on isik kohustatud järgima tuleohutusnõudeid ja § 3 lg 1 p 6 järgi on isik kohustatud tagama ohutu evakuatsiooni. Tuletõkkesektsioonide mitte moodustamisega ei ole tagatud hoonest ohutu evakuatsioon ega suitsu ja tule leviku tõkestamise katlaruumis tekkida võiva tulekahju korral.*

**Alus:** Tuleohutuse seadus § 3 lg 1 p 1; § 3 lg 1 p 6

Siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2; § 41 lg 2; § 11 lg 1; § 11 lg 2

**Täitmise tähtaeg : 01.12.2022**

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 2000,00 (kaks tuhat) eurot.**

**5. Tagada hoone piksekaitsesüsteemi hooldus.**

**Põhjendus:** *haldusmenetluse käigus teostatud paikvaatlusel selgitati menetlusosalise kauduvälja, et hoonel on olemas piksekaitse. Kohapeal ei olnud menetlusosalisel esitada hooldusdokumentatsiooni piksekaitse kontrolli kohta*. *Tuleohutuse seaduse 30 lg 1 punkti 6 kohaselt nimetatakse piksekaitset tuleohutuspaigaldiseks. Sama seaduse § 32 lg 1 sätestab, et tuleohutuspaigaldis tuleb projekteerida ja paigaldada ning seda kontrollida ja hooldada vastavalt tehnilisele normile ja tootja juhisele ning ohutusnõuetes ettenähtule selliselt, et tuleohutuspaigaldis täidaks oma otstarvet. Seaduse § 31 kohaselt peab tuleohutuspaigaldise omanik tagama tuleohutuspaigaldise korrashoiu ja katkematu toimepidevuse, korraldama ettenähtud juhtudel vaatlust, kontrolli ja hooldust ning omama dokumentatsiooni kontrolli ja hoolduse kohta. Piksekaitsesüsteemidele esitatud nõuded on täidetud, kui järgitakse standardis EVS-EN 62305 sätestatut. Eesti Standardi EVS-EN 62305-3:2007 „Piksekaitse“ osa 3 „Ehitisele tekitatavad füüsikalised kahjustused ja oht elule“ punkti E.7 „piksekaitsesüsteemi hooldus ja kontroll“ kohaselt tuleb piksekaitsesüsteemi täielik kontroll teostada vähemalt üks kord iga kahe või nelja aasta tagant, sõltuvalt piksekaitse tasemest. Piksekaitsesüsteemi visuaalne kontroll teostatakse vastavalt kas ühe või kahe aasta tagant.*

**Alus:** tuleohutuse seadus§ 3 lg 1 p 4, § 31 p 2, § 32 lg 1

**Täitmise tähtaeg : 01.02.2020**

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 2000,00 (kaks tuhat) eurot.**

**6. Tagada automaatse tulekahjusignalisatsioonisüsteemi katkematu toimepidevus ja töökindluse säilitamine.**

**Põhjendus:** *paikvaatlusel tuvastati, et automaatne tulekahjusignalisatsioonisüsteem (ATS) ei ole töökorras. Ei esitatud kastutusjuhend, hoolduspäevik ja hooldustööde aktid. ATS-i komponendid on puhastamata.*

*Tuleohutuse seaduse § 32 lg 1 kohaselt tuleb tuleohutuspaigaldis projekteerida ja paigaldada ning seda kontrollida ja hooldada vastavalt tehnilisele normile ja tootja juhisele ning ohutusnõuetes ettenähtule selliselt, et tuleohutuspaigaldis täidaks oma otstarvet. Vastavalt siseministri määruse nr 1 „Nõuded tulekahjusignalisatsioonisüsteemile ja ehitised, kus tuleb automaatse tulekahjusignalisatsioonisüsteemi tulekahjuteade juhtida Häirekeskusesse“ § 25 lg 2 p 3 on automaatse tulekahjusignalisatsioonisüsteemi omaniku ülesandeks tagada automaatse tulekahjusignalisatsioonisüsteemi töökindluse säilimine ja igapäevane vaatlus, kus kontrollitakse, et keskseade näitab normaalolukorda. Kui keskseade ei näita normaalolukorda, siis tuleb viga registreerida päevikus ja teatada sellest viivitamatult hooldajale. Lisaks sellele kontrollitakse, et igale eelneval päeval registreeritud rikketeatele on reageeritud.*

***Alus:*** *Siseministri 7. jaanuari 2013. aasta määrus nr 1 „Nõuded tulekahjusignalisatsiooni- süsteemile ja ehitised, kus tuleb automaatse tulekahjusignalisatsioonisüsteemi tulekahjuteade juhtida Häirekeskusesse“ § 25 lg 2 p 4 ja 11.*

**Täitmise tähtaeg : 01.08.2019**

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 2000,00 (kaks tuhat) eurot.**

**7.** **Eemaldada evakuatsioonitrepikojast põlevmaterjal ja muud esemed, mis võivad ohustada kasutajate turvalisust evakuatsiooni korral.**

**Põhjendus:** *paikvaatlusel tuvastati, et hoone evakuatsioonitrepikojas esimesel korrusel hoitakse evakuatsiooni takistavaid esemeid ja põlevmaterjali, mis võivad ohustavad elanike turvalist evakuatsiooni.*

*Tuleohutuse seaduse § 3 lg 1 p 6 kohaselt on isik kohustatud tagama ohutu evakuatsiooni. Seaduse § 6 lg 1 järgi peab ehitisest olema tagatud evakuatsioon ning kergesti läbitav evakuatsioonitee. Siseministri määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ § 45 lg 2 p 1 sätestab, et evakuatsioonitee peab olema lihtsalt juurdepääsetav ja kasutatav. Vastavalt siseministri määruse nr 44 „Põlevmaterjalide ja ohtlike ainete ladustamise tuleohutusnõuded“ § 2 lg 1 kohaselt põlevmaterjali ladustamine evakuatsiooniteedel keelatud. Põlevmaterjali ladustamine ehitises (va evakuatsiooniteedel) on lubatud selliselt, et see ei põhjusta tuleohtu, ei takista evakuatsiooni ega raskenda päästetööde teostamise võimalikkust. Nõuete mittetäitmisel ei ole tagatud ohutu evakuatsioon ehitisest.*

**Alus:** Tuleohutuse seadus § 3 lg 1 p 1 ja p 6, § 6 lg 1; Siseministri 30.03.2017 määrus nr 17„Ehitisele esitatavad tuleohutusnõuded ja nõuded tuletõrje veevarustusele“ § 45 lg 2 p 1; p 5.

Siseministri 02.09.2010 määrus nr 44 „Põlevmaterjalide ja ohtlike ainete ladustamise tuleohutusnõuded“ § 2 lg 1.

**Täitmise tähtaeg:** **30.04.2019**

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 500,00 (viissada) eurot.**

**8. Koostada hoone kohta operatiivkaart.**

**Põhjendus:** *Paikvaatluse käigus tuvastati, et hoone kohta ei ole koostatud operatiivkaarti.*

*Tuleohutuse seadus § 3 lg 1 p 1 järgi on isik kohustatud järgima tuleohutusnõudeid. Siseministri 30.03.2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ § 52 lg 5 p 2 järgi operatiivkaart koostatakse kümne- ja enamakorruselise hoone kohta. Sama määruse § 52 lg 4 järgi operatiivkaardi koostab hoone omanik ning selles sisalduv teave esitatakse Päästeametile. Operatiivkaardil olevat infot uuendab hoone valdaja operatiivkaardil olevate andmete muutumisel või pärast hoones muudatuste tegemist ning sellest teavitatakse Päästeametit. Sama määruse § 52 lg 6 järgi kui operatiivkaardi koostamise kohustusega hoones ei ole päästemeeskonna infopunkti, paigutatakse operatiivkaart päästemeeskonna sisenemisteele, võimalikult sissepääsu lähedale hõlpsasti avatavasse kappi, millele kantakse sellekohane tähistus. Sama määruse § 52 lg 7 järgi päästemeeskonna infopunktis olevale operatiivkaardile kantav minimaalne teave on sätestatud siseministri 30.03.2017 määruse nr 17 lisas 9.*

**Alus:** Tuleohutuse seadus § 3 lg 1 p 1.

Siseministri 30.03.2017 määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ § 52 lg 5 p 2, § 52 lg 4, § 52 lg 6, § 52 lg 7.

**Täitmise tähtaeg: 01.06.2019**

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit **- sunniraha 500,00 (viissada) eurot.**

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn, rescue@rescue.ee) või kaebus Tallinna Halduskohtu Tallinna kohtumajja (Pärnu mnt 7, 15082 Tallinn, tlnhktallinn.menetlus@kohus.ee) 30 päeva jooksul arvates päevast, millal ta vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida meid kirjalikult postiaadressil Päästeameti Põhja päästekeskus, Erika 3, 10416 Tallinn, Harjumaa või digitaalselt allkirjastatud dokumendina e-posti aadressile juri.marinets@rescue.ee

(*allkirjastatud digitaalselt*)

Juri Marinets

Ohutusjärelevalve büroo juhtivinspektor

Põhja päästekeskus

Mob +372 526 0518

e-post juri.marinets@rescue.ee

Käesolev ettekirjutus on saadetud elektrooniliselt:

Tallinn, Õismäe tee 90 korteriühistu, oismaetee90@gmail.com

Paberkandjal dokumente ei edastata.

Sunniraha tasumise teavituses nr 7.2-7.2/22639-1 on kirjas, et täitmata ettekirjutuste uus järelkontroll on Päästeametil plaanis teostada **jaanuaris 2020**.

Ettekirjutused :

1. tagama 1-16 korruseni evakuatsiooniteedel asuvate uste avamine seestpoolt ilma võtmeta

2. tagama suitsueemaldussüsteemi nõuetekohane kontroll ja hooldus ning toimingute vormistamine vastavalt nõuetele